असजद रज़ा खान

असजद रज़ा ख़ान, एक भारतीय इस्लामी जानकार हैं जो बरेलवी आंदोलन के सूत्रधार के इमाम अहमद रज़ा ख़ान बरेलवी के परपोते हैं और सूफ़ी संत ताजुशशरिया अख़्तर रज़ा ख़ान के बेटे हैं. यह अभी भारत के ग्रैंड मुफ़्ती के रूप में कार्यरत है साथ में इन्हें क़ाज़ी उल कुज़्ज़ात और क़ाज़ी-ए-हिंदुस्तान का लक़ब भी दिया गया है।

 कथन और विचार 

 अतिवादी विचारधाराओं का प्रतिकार किया जाना चाहिए 
2019 में श्रीलंका में बम विस्फोटों के बाद, असजद रज़ा ने एक कड़े शब्दों में बयान जारी कर हमलों की निंदा की और सभी देशों से "बुराई को दूर करने" और आतंकवादी विचारधाराओं का मुकाबला करने का आग्रह किया।

 जाकिर नाइक पर प्रतिबंध लगाने की मांग 
बांग्लादेश में आतंकवादी हमले में हमलावरों के प्रभावशाली लोगों में से एक के रूप में जाकिर नाइक का नाम आने पर असजद ने कहा: “भारत सूफीवाद की भूमि है। डॉ. नाइक आतंकवाद की भाषा बोलते हैं। उनके विचार इस्लामी नहीं, बल्कि (कट्टरपंथी) वहाबीवाद से संबंधित हैं। 2008 में हमने केंद्र और राज्य सरकारों से उनके भाषणों और कार्यक्रमों पर प्रतिबंध लगाने की मांग की थी। सूफी बरेलवी उनके खिलाफ एकजुट हैं।” 

असजद रजा ने मुस्लिम युवाओं से उनके भाषण सुनने से परहेज करने की भी अपील की।

 राष्ट्रीय गीत सुनाने से इंकार 
असजद रज़ा ने उत्तर प्रदेश सरकार के आदेश के बावजूद, "गैर-इस्लामिक" होने के कारण अल्पसंख्यक संचालित शैक्षणिक संस्थानों में भारतीय स्वतंत्रता दिवस पर वंदे मातरम गीत को जबरन गाने का विरोध किया।

 संदर्भ 
श्रेणी:1970 में जन्मे लोग
श्रेणी:जीवित लोग
श्रेणी:बरेलवी
श्रेणी:भारतीय ग्रैंड मुफ़्ती
श्रेणी:बरेली जिले के लोग